sasicodes/solvari-1 huggingface dataset:
நமது தளத்தில் மறுமொழி எழுதிய திரு சுபி அவர்கள் ஷியா முஸ்லீமான முஹம்மது அலி ஜின்னா தான் பாகிஸ்தான் பிரிவினைக்கு போராடினார் என்றும் மற்ற சன்னி முஸ்லீம்கள் இந்தியாவைப் பிரிக்க விரும்பவில்லை என்றும் எழுதியிருந்தார்.
வரலாற்றில் மொகலாய காலத்திலிருந்து நிகழ்காலம் வரை இஸ்லாமிய வன்முறையைத் தவிர்த்து ஹிந்து முஸ்லீம் இணக்கப்பக்கங்களும் உள்ளனவா என்றால் நிச்சயமாக ஆம் என்று சொல்லுவேன்.
ஆனால் வரலாற்றில் மொகலாய ரத்தக்கரை படிந்த பக்கங்களை வரலாற்றுப்பார்வையில் நான் பார்க்கவே மாட்டேன் என்று ஹடம் பிடிப்பது அறிவு பூர்வமான செயல்பாடாக ஆகாது.
மொகலாய காலத்தைப் பொறுத்தவரை இஸ்லாமியர்கள் ஃபார்ஸி உர்தூ மொழிகளில் எழுதிய விஷயத்தின் மொழியாக்கமே அவர் பகிர்ந்தது.
உண்மையான வரலாறு பகிரப்பட வேண்டும் என்பதில் ஸ்ரீ ரூபன் முதல் நான் நீங்கள் இந்த தளத்து மற்றைய வாசகர்கள் யாருக்கும் எந்த அபிப்ராய பேதமும் இருக்காது.
உங்களுக்கு இந்த மொழிகள் தெரியுமானால் குறிப்பிட்ட புஸ்தகங்கள் சொல்வதிலிருந்து ஸ்ரீ ரூபன் முன்வைத்த விஷயங்கள் எப்படி மாறுபடுகிறது என்று குறிப்பாகச் சொன்னால் எல்லோரும் ஏற்றுக்கொள்வோம்.
முஸ்லிம்கள் எண்ணிக்கையில் அதிகமாக இருக்கும் பகுதிகளிலிருந்து ஹிந்துக்களை விரட்டியிருக்கிரார்கலாம் தமிழ்நாடும் இதற்கு விதிவிலக்கில்லையாம்.தமிழ்நாட்டில் எந்த மாவட்டத்தில் எந்த ஊரில் இது நடந்தது?
மேல் விஷாரத்தை கபளீகரம் செய்து ஹிந்துக்களை கிட்டத்தட்ட இல்லவே இல்லை என்ற படியாக்கி கோவில்களை கோடௌன் களாக ஆக்கியது போதாது என்று கீழ் விஷாரத்து ஹிந்துக்களை முஸல்மாணியர் அடக்க முனைந்து இந்த விவகாரம் ஹிந்துஸ்தானத்தின் உச்ச ந்யாயாலயம் வரை சென்று விசாரிக்கப்பட்டது.
இதே தளத்தில் ஹிந்துக்களது மத ஊர்வலத்தினை அடாவடித் தனமாக முஸல்மாணிய குண்டர் குழாம் எப்படி தடுக்க முனைந்தது என்பதும் பகிரப்பட்டுள்ளது.
எமது ஹிந்து இயக்கத்து சஹோதரர்களெல்லாம் மிகக் கொடுமையான முறையில் தமிழகத்தில் ஜிஹாத் என்ற வன்முறையால் கொடூரமாகப் படுகொலை செய்யப்படுகின்றனர்.
இதிலெல்லாம் நேரத்தை வீணாக்காது உங்கள் இலக்கான கான் சாஹேபின் புஸ்தக மொழியாக்கத்தை முழு நேர்மையுடன் பகிர முனையும் உங்கள் செயல்பாட்டுக்கு மனமார்ந்த நல்வாழ்த்துக்கள்.
சிறுபான்மையினர் என்ற அடையாளத்திலிருந்து வெளிய வந்து எங்களுடன் சரி சமமாக பயங்கரவாதிகளைக் கண்டிக்க நீங்களும் முக்கியமாக உங்கள் அரசியல் தலைவர்கள் முன் வரவேண்டும்.
ஆர்.எஸ்.எஸ் மற்றும் ... போன்ற மத அடிப்படை வாத இயக்கங்களின் வெறியை தூண்டும் பேச்சினால் தங்களின் ஒற்றுமை எவ்வித பங்கமும் இல்லாமல் எப்பொழுதும் போல் இப்படியே இருக்க இறைவன் அருள்வானாக.
அதில் இந்து முஸ்லீம் பார்சி கிறித்தவரின் பல்வேறு பிரிவுகள் இஸ்லாத்தின் பல்வேறு பிரிவுகள் ஆகியவற்றை சேர்ந்த யார் வேண்டுமானாலும் உறுப்பினர் ஆகலாம் ஆனால் முஸ்லீம் லீக்கிலோ விலோ இஸ்லாமியரில் ஒரு பிரிவினர் மட்டுமே உறுப்பினர் ஆக முடியும்.
படிப்பவர்கள் ஒரு முஸ்லிமே எழுதியதால் இதில் உண்மைதானே இருக்கும் என்று நினைப்பார்கள் என்ற நச்சு எண்ணத்தில் தனது பெயரை இன்னும் மாற்றவில்லை.
விஜய நகர அரச சாம்ராஜ்ஜியத்தின் கடைசி அரசர் ஸ்ரீரங்க ராயலு பிஜப்பூர் காரர்கள் கர்நாடகத்தை வென்று தெற்கிலிருந்து முன்னேறி வருவதையும் கோல்கொண்டா தளபதிகள் வடக்கிலிருந்து முன்னேறி வருவதையும் கண்டு தன்னுடைய ராஜ்ஜியம் தனது கரங்களிலிருந்து நழவிக் கொண்டிருப்பதை அவர் உணர்ந்தார்.
எனவே தக்காண சுல்தான்களிடமிருந்து தனக்குப் பாதுகாப்பு அளிக்கும் படி வேண்டி ராமராவ் என்ற பிரதிநிதியை ஒளரங்கஜேப்பிடம் அனுப்பி வைத்தார்.
ரங்கராயலுக்கு போர் நெருக்கடிகள் இன்னும் அதிகமானபோது ஸ்ரீனிவாஸ் என்ற பிராமணத் தூதுவரை ஒளரங்கஜேப்பிடம் அனுப்பி வைத்தார்.
இரண்டரை கோடி ரூபாயும் இருநூறு யானைகளும் தன்னிடமுள்ள ஆபரணங்களையும் தருவதுடன் வருடாந்திர வரியைத் தொடர்ந்து கட்டிடவும் தனது ராஜ்ஜியத்தை முகலாய சாம்ராஜ்ஜியத்துடன் இணைத்து விட்டு பின் தனது பகுதியை ஒரு ஜாகீராகத் தனக்குத் திரும்பக் கொடுப்பதற்கும் சம்மதம் என்று ஸ்ரீரங்க ராயலு தெரிவித்தார்.
மேலும் தானும் தனது உற்றார் உறவினர்களும் குடிமக்களும் முஸ்லிமாக மதம் மாறுவதற்கு சம்மதிப்பதாகவும் சொல்லி அனுப்பியவர் ஸ்ரீரங்கராயலு.
உள்ளத்தில் மாற்றம் ஏற்படாமல் ஆட்சி போகிறதே என்ற பயத்தினால் இஸ்லாமாவதை தாம் விரும்பவில்லை என்று கூறிய ஒளரங்கஜேப் அந்த அரசரின் கோரிக்கையை நிராகரித்தார்.
இந்த சம்பவத்தைப் பற்றி சொல்லும் போது இந்தக் கோரிக்கையின் பெயரில் எடுக்கப்பட்ட நடவடிக்கை இந்தியாவில் முகலாயர்கால ஆட்சியின் பண்பைப்பற்றி நல்ல விளக்கத்தைத் தருகிறது.என்கிறார் ஜாதுநாத் சர்க்கார்.
தாயுமானவன் அவர்களுக்கு மிக்க நன்றி.இந்த நடுநிலையைதான் எதிர்பார்கிறேன்.எங்கள் தலைவர்களை கொன்றார்கள் எங்களோடு சண்டையிட வந்தார்கள்என்று நீங்கள் சொன்னால் அவன் அவன்தரப்பிலிருந்து நான்கு காரணங்களை அடுக்குவான்.இது ஆரோகியமா?இவர்கள் போல் உள்ளவர்களை தனிமை படுதுவதுதானே நம்மைபோன்று வாசிப்பு ஆர்வமும் அதை பகிர்ந்துகொள்ளும் தன்மையும் உள்ளவர்களின் கடமையாக இருக்கவேண்டும்.அடுத்தது இங்கிருக்கும் முஸ்லிமிடம் பாகிஸ்தானையே உதாரணம் காட்டுவது.பாகிஸ்தானுக்கும் எனக்கும் என்ன சம்மந்தம்.அது சண்டையிலேயே பிறந்து சண்டையிலேயே வளர்ந்து சண்டையோடு வாழ்ந்து கொண்டிருக்கிற நாடு.கிருஷ்ணகுமார் அவர்கள் முகலாயர் காலத்துக்கு போய்விடுகிறார்கள்.முகலாயர் யார்?நாடு பிடிக்க வந்தவர்கள்.நாடு பிடிக்க வந்த அத்தனை மன்னனும் அராஜகம் பண்ணியவர்கள்தான்.ராஜாக்கள் கதையெல்லாம் ரத்தத்த்தின் வரலாறுஎன்றொரு சினிமா பாடல் வரி ஒன்று உண்டு.அதுதான் உண்மை.எல்லா அரசர்களும் ரத்தத்தை ஓட்டித்தான் தங்கள் வீரத்தை பறைசாற்றினார்கள்.அதிலும் முகலாயமன்னன் எவனுமே இஸ்லாமிய சமயத்தை ஒழுகி வாழ்ந்தவர்களும் இல்லை.குடி கும்மாளம் ஆடம்பரம் என்றுதான் அவர்களின் காலம் கழிந்தது.பொது மக்களின் வரிப்பணத்தில் தன் மனைவிக்கு சமாதியை தாஜ்மகால் என்ற பெயரில் கட்டிவைத்து அழகு பார்பானா?இதுவே இஸ்லாத்திற்கு முற்றிலும் முரணான செயல்.இஸ்லாத்தின் அயிந்தாவது கடமையான ஹஜ்ஜை ஒரு பயலும் செய்யவே இல்லை.இவர்களுக்கெல்லாம் இஸ்லாமிய சாயம் பூசுவதா மன்னர்களை மன்னர்களாக பாருங்கள்.மத ஆதொரிட்டியாக பார்க்காதீர்கள்.அதுமட்டுமில்லாமல் இன்று நாம் அரசியல் நாகரிகமிக்க காலத்தில் ஜனநாயம் தழுவிய உலகத்தில் வாழ்ந்து கொண்டிருக்கிறோம்.வலியவனே வாழ்வான் என்ற நிலையிருந்த காலத்திய வரலாற்றை இன்றைய காலத்தில் பொருத்தி ரத்த ஆற்றை வோட்டுவதா நாகரீகம்.
நேர்மையான மத நல்லிணக்கத்தில் தமிழ் ஹிந்துதளத்தினர் அனைவருக்கும் ஆர் எஸ் எஸ் இயக்கத்திற்கும் என்றும் ஈடுபாடு உண்டு.
முஸல்மாணிய சஹோதரர்களுடன் இந்த விஷயத்திற்காக முஸ்லீம் ராஷ்ட்ரீய மஞ்ச் என்ற இயக்கத்தின் வாயிலாக ஹிந்துத்வ இயக்கங்கள் செயல்பட்டு வருகின்றன.
அன்பு சஹோதரர்களாகிய நீங்கள் சரித்ரத்தை மறுதலிக்க விழைந்தால் செய்ய வேண்டிய செயற்பாடு மூல நூற்களை ஆராய்ந்து அதிலிருந்து ஸ்ரீமான் ரூபன் அவர்களது மொழியாக்கம் எப்படி மாறுபடுகிறது என்பதை நிர்த்தாரணம் செய்ய விழைவது.
யார் முஸ்லீம் யார் முஸ்லீம் இல்லை என்று உங்கள் அலகீடுகளின் படி முடிவெடுக்க ஆரம்பித்தால் ஜெனாப்ஏஅலி சுவனப்ரியனைத் தவிர்த்து வேறு யாரும் முஸ்லீமாக மிஞ்ச மாட்டார்கள்.
உங்கள் அலகீடுகளின் படி முற்று முழுதாக அஹ்மதியாக்கள் பரேல்வி சுன்னி முஸல்மாணியர் ஷியா முஸல்மாணியர் ஷியா உட்பிரிவினரான போஹ்ரா சமுதாயத்தினர் ஸூஃபிகள் இவர்கள் யாரும் இஸ்லாமியர் இல்லை என்று சான்றிதழ் அளிப்பீர்கள்.
அன்பின் ஜெனாப் மீரான் சாஹிப் இதை நீங்கள் பயங்கரவாதத்தில் ஈடுபட்டு எமது ஹிந்துத்வ இயக்க சஹோதரர்களை ஒரே மாதிரியாக கொடுமையான ஆயுதங்களால் படுகொலை செய்த இழிவைக் கண்டித்திருந்தால் சிறப்பாக இருந்திருக்கும்.
இன்றைய திகதியில் தமிழகத்தில் ஜிஹாத் படுகொலைகளுக்கு தமிழக ஹிந்துக்கள் இலக்குகளாக இருப்பதை கண்டனம் செய்வதே நேர்மையான செயல்பாடு.
ஸ்வதந்த்ர ஹிந்துஸ்தானத்தில் படுகொலையில் ஈடுபட்ட முஸ்லீம் மற்றும் ஹிந்துக்களை சட்டத்தின் முன் நிறுத்தி தண்டனை வாங்கிக்கொடுத்த மாண்பு ஹிந்து ஹ்ருதய சாம்ராட் ஆன ஸ்ரீ நரேந்த்ர பாய் மோதி அவர்களது சர்க்காருக்கு மட்டிலும் உண்டு.
வெற்று கோஷங்களால் அல்லாமல் தத்யங்களை சட்ட ஆவணங்களை முறையாக ஆராய்ந்த முஸல்மாணிய சஹோதரர்களும் இதை பொது தளத்தில் தெளிவாக விதந்தோதியிருக்கிறார்கள்.
படிப்பவர்கள் ஒரு முஸ்லிமே எழுதியதால் இதில் உண்மைதானே இருக்கும் என்று நினைப்பார்கள் எழுதியவர் ஒரு முஸ்லீம் என்பதும் கூட ஒரு தத்யமே அன்றி தத்யம் அதிலேயே ஆரம்பித்து அதிலேயே முடிந்து விடுவதில்லை.
அறிவுபூர்வமாக மூல நூற்களை ஆராய்ந்து அதில் சொல்லப்பட்ட விஷயங்களிலிருந்து ஸ்ரீமான் ரூபன் அவர்களது மொழியாக்கம் எப்படி மாறுபடுகிறது என்பதை விட்டு விட்டு இந்தப்புஸ்தகத்தில் இப்படியிருக்கிறது அந்தப்புஸ்தகத்தில் இப்படியிருக்கிறது என்று ஏன் பகிர முனைகிறீர்கள்.
கான் சாஹேபின் மூல ஆங்க்ல நூலில் இருந்து ஸ்ரீ ரூபன் அவர்களது மொழியாக்கம் வித்யாசப்படுவதை சுட்டியபடிக்கு.இப்படியான நேர்மையான செயல்பாட்டில் ஈடுபட்டு ஒரு விஷயத்தில் பிழை துலக்கியதை ஸ்ரீமான் ரூபன் அவர்களும் ஏற்றார்கள்.
பிரதாப் அவர்கள் முருங்கைமரம் ஏறிவிட்டார்.இதுதான் பிரச்சனை.ஆளுக்கொரு இயக்க முகமூடியை அணிந்துகொண்டால் எப்படி உங்கள் வார்த்தைகளில் நேர்மையும் நடுநிலைத்தன்மையும் இருக்கும்.நீ யோக்கியனா நான் யோக்கியனா என்ற போட்டியும் மல்லுக்கட்டலும்தான் இருக்கும்.ஆர்.எஸ்.எஸ் சிலோ விலோ நாம் ஏன் சேரனும் அவர்கள் ஏன் சேர்க்கணும் இதில் சேராமல் இருந்தால் நாம் உண்மையான ஹிந்துவாகவோ முஸ்லிமாகவோ இருக்கவே முடியாதா?இன்னும் சொல்லப்போனால் இவர்களோடு சேராமல் இருந்தால்தான் மனிதனாக ஒற்றுமையாகவே இருக்க முடியும்.இவர்களின் எண்ணிக்கை என்று அதிகமானதோ அன்றிலிருந்துதான் மக்களின் விரிசலும் அதிகமானது.இயக்கங்கள் தங்கள் சமுதாய மக்களுக்கு நலன் விளைவிப்பயாக இருக்கவேண்டுமே அல்லாமல் பிற சமுதாய மக்களை தூற்றக்கூடியதாகவோ வம்பிற்க்கிழுப்பவயாகவோ இருத்தலாகாது.அப்படி எந்த இயக்கத்தில் அடுத்த மக்களை காழ்ப்புணர்வோடு பார்க்க போதிக்கப்படுகிறதோ அந்த இயக்கத்தை காறி துப்பிவிட்டு வெளியேறுங்கள் ஹிந்துமத ஊர்வலத்தில் முசல்மானியர்கள் குழப்பம் விளைவிப்பதாக திரு கிருஷ்ணகுமார் அவர்கள் ஆதங்கப்பட்டார்.உண்மையில் கண்டிக்க தண்டிக்கபடவேண்டிய செயல்.ஆனால் இது எங்கோ சில தடியன்களால் நிகழ்த்தப்படுகிறது.இதைப்போல தடியன்கள் அந்தப்பக்கமும் இருப்பான்.நாம்தான் அவங்களை ஒதுக்கவேண்டும்.சார் நான் இருக்கும் பாரிமுனை பகுதியில் என் தெருவில் முழுக்கமுழுக்க முஸ்லிம்கள்தான் சார்.ஒவ்வொரு வாரமும் இரவில் சுவாமிஊர்வலம் அலங்கரித்து வெடி முழக்கத்தொடும் மங்கள வாத்தியங்களோடும் வரும் சார்.எண்ணி நான்கைந்து குடும்பங்கள்தான் அந்த தெருவில்.அவர்களின் வீட்டு வாசல்களில் சற்று நேரம் நின்று சடங்குகள் நடக்கும்.அந்த தெரு அகலம் குறைந்த தெரு.சாமி எதிரில் வந்துவிட்டால் கார் கடந்து போக முடியாது.நாங்கள் காத்திருப்போம்.எங்களுக்கு எந்த எரிச்சலும் வந்ததில்லை.யாரும் எந்த முணுமுணுப்பும் செய்வதில்லை.இது காலகாலமாக மிகச்சாதரணமாக நடந்து கொண்டிருக்கின்றது.அந்த காலத்தில் இந்த தெருவில் முழுக்க ஹிந்துக்களாக இருந்திருப்பார்கள் போல.இன்று முஸ்லிம்கள் அந்த பகுதியில் வியாபாரிகளாக வந்தப்பிறகு அவர்கள் இவர்களிடம் வீடுகளை விற்றுவிட்டு வேறு பகுதிகளுக்கு சென்று விட்டார்கள்.ஆனாலும் முந்தைய நடைமுறையில் சாமி வருகிறது.சொற்பமான இந்துக்கள் தங்கள் வழிபாட்டை தொடர்கிறார்கள்.பெரும்பான்மையான முஸ்லிகளுக்கு இதில் எந்த ஆட்சேபனையும் இல்லை.வேண்டுமானால் நீங்கள் வந்து பார்க்கலாம்.இது மாதிரியான காட்சிகள் தமிழ்நாடு முழுக்க மிகச்சாதாரணமாய் நடந்து கொண்டேதான் இருக்கின்றது.உங்களுக்கு எங்கோ நடக்கின்ற சில காலிகளின் ரவுடித்தனம் மட்டும் தெரிகின்றது.
ஒரேயொரு கேள்வி .. ஒரு சராசரி கடமைகள் உள்ள எளிய மனிதன் சர்வ பலம்வாய்ந்த ஒரு மிருக நிகர் வெறியனை அவன் தன் மதம்சாதி சார்ந்தவனாகவே இருந்தாலும் எவ்வாறு பகிரங்கமாக எதிர்க்க முடியும் ?
திரு கிருஷ்ணகுமார் அவர்களின் கருத்துக்கள் வெறும் வம்பு வளர்க்கத்தானோ என்றுதான் சந்தேகம் வருகிறது.நான் தெளிவாகவே சொல்கிறேன் மிகச்சிறு கூட்டம்தான் நமக்கிடையே பூசல் வளர்க்க தூபம் போட்டுக்கொண்டே வருகின்றது.அது இரண்டு தரப்பிலும் இருக்கின்றது.இவர்கள் எண்ணிக்கையில் மிக மிக சிறுபான்மையினர்.இவர்கள் நமக்குள் கலந்து பெரும்பான்மையினராக ஆகிவிடக்கூடாது என்பதுதான் நம் கவலையாக இருக்க வேண்டும்.ஆனால் நீங்கள் தொடர்ந்து இந்து தலைவர்களை கொன்றார்கள் இந்து தலைவர்களை கொன்றார்கள்என்றுதான் கோஷமிடுகிறீர்கள்.இதே படுகொலைகள் இந்தப்பக்கமும் நடந்துருக்கின்றது.கொலைகளில் யார் யாரை விஞ்சினார்கள் என்று கணக்கு பார்த்துக்கொண்டிருந்தால் என்ன மிஞ்சும்.இன்று இயக்கத்தவர்கள் ஒருவருக்கொருவர் சாவது நாளை பொதுமக்களாகிய நமக்குள்ளும் பரவிடக்கூடாதே என்ற ஆதங்கம்தான் எனக்கு.இன்றைய காலம் எப்படி இருக்கிறதென்றால் சாதாரணமாக சாலையில் இருவர் வாகனங்களில் வந்து மோதிக்கொண்டாலும் அது பெரும்மதக்கலவரமாக மாறிவிடுமோ என்று அச்சப்படும் காலகட்டத்தில் வாழ்ந்து கொண்டிருக்கிறோம்.இதற்கு இரண்டு தரப்பிலும் உள்ள இயக்கங்களும் முக்கிய காரணம்.சாதாரண மனித குணங்களுகேல்லாம் மதம் இனம் என்று காரணம் கூறி இவர்களே இப்படித்தான் என்று திருப்பிவிட்டு பெரிய மோதலை உருவாக்கி தங்களை வளர்த்துக்கொள்ள நினைக்கிறார்கள்.நீங்களும் இயக்கங்களைத்தான் தூக்கிபிடிக்க பார்கிறீர்கள்.என்ன தலைப்பில் நாம் உரையாடினாலும் உங்கள் கவனம் சன்னி அகமதிய ஷியா என்றுதான் போகின்றது.இது ஒரு மதத்தின் உள் விவகாரம் இல்லையா.எல்லா மதங்களிலும் பிரிவுகளும் அதற்குள் மோதல்களும் இருக்கத்தானே செய்கின்றது.நாத்திகர்கள் என்று சொல்லிக்கொண்டு இந்து மதத்தை மிக மோசமாக விமர்சிக்கிற வீரமணியும் வீரபாண்டியனும் இன்னும் ஜாதி ரீதியாக பிரிந்து கொண்டு அடித்துக்கொள்ளும் பல்வேறு ஜாதி பிரிவினரும் இந்துக்கள்தானே.நான் இதை விமர்சிக்கலாமா?நானும் இந்துவாக இருந்து வெளியேறிவிட்டேன்.இனி எனக்கு அந்த மதத்தில் எந்த அதிகாரமும் கிடையாது.நான் இருக்கும் மதத்தில் ஏதேனும் குறைகள் இருந்தால் அநியாயம் நடந்தால் நாந்தான் கவலைப்படவேண்டும்.ஷியாவும் அஹமதியாவும் உங்களிடம் வந்து கலங்கிநார்களா?அவர்களிடம் சொல்லுங்கள் ஏன் இந்த காட்டுமிராண்டி மதத்தில் இருக்கிறீர்கள் வெளியேறிவிடுங்கள்என்று.உண்மையில் நீங்கள் சொல்கிற வஹாபி பிரிவு மிக சிறுபான்மை.அடிக்கடி அறிவுப்பூர்மையாய் உரையாடுமாறு வேறு நான் என்ன முட்டாள்தனமாய் பேசுகிறேன் என்பதை நீங்கள்தான் விளக்கவேண்டும்.
பாண்டியன்சன்னிகிரீன் போன்ற சகோதரர்களுக்கு இஸ்லாம் என்ற மதத்தின் மேல் அறியாமையால் தவறான எண்ணம் உங்களுக்கு ஏற்பட்டிருந்தால் சரியான புரிதல் ஏற்படலாமே என்ற எண்ணத்தில் எழுதுகிறேன்.ஒருபோதும் இஸ்லாம் தன்னை நம்பாத பின்பற்றாத மக்களை துன்புருத்துமாறு கொல்லுமாறு சொல்லவேயில்லை.உதாரணத்திற்கு சில குரான் வசனங்களை மேற்கோள் காட்டுகிறேன்.
நீங்கள் ஒரு சமுதாயத்தை விட மிகைத்திருக்கிறீர்கள் என்ற காரணத்தால் வரம்பு மீறிவிடாதீர்கள்.வரம்பு மீறுபவர்களை அல்லா நேசிப்பதில்லை.
நீதி செலுத்துங்கள் அது உங்களை சார்ந்தவர்களுக்கு எதிராக இருந்தாலும் சரியே இறைவன் கண்காணிப்பவனாகவும் சூழ்ந்து அறிபவனாகவும் இருக்கிறான்.
இது போன்ற வசனங்கள் குரான் நெடுக இருக்கின்றது.இது போக சில வரலாற்று தரவுகளை சொல்கிறேன்.இப்ராகிம் என்றொரு இறைத்தூதர் இருந்தார்.அவர் இறைவன் ஒருவனே அவனுக்கு இணை கற்பிக்கவோ உருவம் கொடுப்பதோ பாவம் என்றார்.ஆனால் அவர் தந்தைதான் அந்த சமுதாயத்திற்கு கடவுள் சிலைகளை செய்து கொடுக்கும் சிற்பி.இது எப்படி இருக்கும்?மிகப்பெரிய பிரளயம் வாக்குவாதம்.குரான் மகனுக்கு கட்டளைப்பிரப்பிக்கின்றது.இப்ராகிமே இறைவனுக்கு இணைவைத்தல் என்ற விஷயத்தில் உன் தந்தைக்கு கட்டுப்படாதே அதே வேளை மற்ற உலக விவகாரங்களில் ஒரு மகனாக உனக்கு கடமைகள் இருக்கின்றன.அவரை நோவினை செய்து விடாதே.
இதுபோல கடைசி இறைத்தூதரான முஹம்மத்நபிக்கு பிறக்குமுன்னே தந்தை இறந்துவிட்டார்.ஐந்து வயதில் தாயும் இறந்து விட்டார்.அவருடைய சிறிய தந்தையார்தான் அவரை வளர்த்தார்.இவர் ஏகதெய்வ கொள்கையை ஊர்முழுக்க பரப்பிக்கொண்டிருந்தார் ஆனால் தன் சிறிய தந்தையை மாற்ற முடியவில்லை.அவர் பல தெய்வ வழிபாட்டில்தான் கடைசி வரை இருந்து இறந்தார்.இறக்கும் தருவாயில் கூட அருகில் இருந்து ஒரு மகனாக தன் கொள்கைக்கு வருமாறு கெஞ்சினார்.அவர் வரவே இல்லை.கொள்கை வேறாக இருந்தாலும் அவர்கள் இருவருக்குமான உறவில் எந்த சேதாரமும் இல்லை.அதைப்போல மதீனா என்ற ஊரையே தன் ஆட்சியின் கீழ் கொண்டுவந்து அதற்கு அதிபராகவும் ஆகி தான் இறக்கும் தருவாயில் முஹம்மத்நபி அவர்கள் தன் கவச உடையை ஒரு யூத செல்வந்தரிடம்தான் அடகு வைத்து கோதுமை வாங்கிஇருந்தார்.அதை மீட்காமலேயே இறந்தார்.ஒரு யூதர் இவருடைய ஆட்சியின் கீழ் எவ்வளவு சுதந்திரமாக இருந்திருக்கிறார் பாருங்கள்.அது போல் உமர் என்ற இஸ்லாமிய பிரதேசத்தின் முக்கிய ஜனாதிபதி அவருடைய ஆட்சிக்குட்பட்ட பகுதியில் ஒரு வேலையாக போகிறார்.அங்கு நாங்கள் மதிய வேளையில் தொழுகிற லுஹர் என்ற தொழுகை நேரம் நெருங்குகிறது.அதன் அருகில் ஒரு சர்ச்.அங்குள்ள பாதிரியார் சர்ச்சிக்கு உள்ளே ஒரு பகுதியில் தொழுமாறு பணிக்கிறார்.உமர் மறுத்து விடுகிறார்கள்.இன்று நான் தொழுதால் அது நாளை பிரச்சினையாக மாறலாம்.ஜனாதிபதி தொழுதுவிட்டார் இனி அது பள்ளிவாசல்தான் என்று கிளபினால் என்னாவது ஏனெனில் அது இவர்களின் ஆட்சிக்குட்பட்ட பகுதி.அது ஜனநாயக ஆட்சியல்ல மன்னராட்சி.எந்த எதிர்ப்பும் தெரிவிக்க முடியாது.இது போன்று பல உதாரணங்களை காட்டமுடியும்.இவைதான் முஸ்லிம்களுக்கு முன்மாதிரி இவைகள்தான் இஸ்லாமிய சட்டம்.ஒருவன் முஸ்லிமானப்பிறகு அவனிடம் எந்த சமரசமும் இல்லாத கொள்கை உறுதியை எதிர்பார்கிறது.ஆனால் அதை தழுவாத மக்கள் மேல் எந்த நிர்பந்தத்தையும் அது ஏற்படுத்துவதில்லை.நாங்கள் கட்டாயம் கொடுத்தே ஆகவேண்டிய சகாதிலும் வழிபோக்கர்கள் அகதிகள் என்ற பிரிவில் எல்லா மக்களும்தான் வருவார்கள்.முஸ்லிகளுக்கு மட்டும் என்றெல்லாம் இல்லை.
முஸ்லிம்கள் அரசாங்க செலவில் ஹஜ்ஜிற்கு செல்கிறார்களாம்.அதிலும் அடுத்தவன் வயிறு எரிய போகிறார்களாம் பாண்டியன் சொல்கிறார்.எந்த அரசாங்க அதிகாரி சொன்னார் பாண்டியன் அவர்களே.
நீங்கள் அறியாமல் சொல்லி இருந்தால் விசாரித்து கேட்டு தெளிவு பெறமுடியும்.ஆனால் அடுத்த சமயத்தவனை பார்த்தாலே வயிறு எரியக்கூடியவராக இருந்தால் உங்களை ஒன்றும் செய்யமுடியாது.
சன்னிகிரீன் .இஸ்லாத்தில் எங்களுக்கு சொல்லித்தருகிற பாலபாடமே உலகில் உள்ள அனைத்து மக்களும் ஒருதாய் ஒருதந்தைக்கு பிறந்தவர்கள் என்பதே.பிறகு எப்படி நீங்கள் எனக்கு சகோதரராய் இல்லாமல் இருக்க முடியும்.உங்கள் ஆதி தாயும் எனது ஆதி தாயும் ஒருத்திதான்.எனது ஆதி தந்தையும் உங்களது ஆதி தந்தையும் ஒருவர்தான்.வாருங்கள் என் வீட்டிற்கு உங்களோடு ஒரே தட்டில் நான் உண்ணுகிறேன் ஒரே படுக்கையில் படுக்கிறேன்.நீங்கள் நீங்களாகவே இருந்து கொள்ளலாம்.நீங்கள் என்ன கொள்கையில் இருந்தாலும் மேற்சொன்ன படைப்புத்தத்துவத்தின்படி நீங்களும் நானும் சகோதரரே என்று இறைவன் மேல் ஆணையிட்டு கூறுகிறேன்.
இஸ்லாத்தில் எங்களுக்கு சொல்லித்தருகிற பாலபாடமே உலகில் உள்ள அனைத்து மக்களும் ஒருதாய் ஒருதந்தைக்கு பிறந்தவர்கள் என்பதே.பிறகு எப்படி நீங்கள் எனக்கு சகோதரராய் இல்லாமல் இருக்க முடியும் பாவம் இந்த தத்துவம் புரியாமல் தான் சன்னி ஷியாவை தூக்கி போட்டு மிதி மிதி என்று மிதித்து கொல்லுகிறான் போல இல்.
பின்பு வாருங்கள் உங்கள் உலக தத்துவத்தோடு அடுத்த மதத்திற்கு இந்து மதத்தை மிக மோசமாக விமர்சிக்கிற வீரமணியும் வீரபாண்டியனும் இன்னும் ஜாதி ரீதியாக பிரிந்து கொண்டு அடித்துக்கொள்ளும் பல்வேறு ஜாதி பிரிவினரும் இந்துக்கள்தானே.நான் இதை விமர்சிக்கலாமா?
என்னவோ நாஸ்திகம் என்பதே கிபி கிமூ மாதிரி வீரமணி பெரியாருக்கு பின்பு என்று நீங்கள் படித்து குழம்பி இருப்பதால் அப்பொழுது இதை கொண்டுவந்து நகைச்சுவை ஆக்குகின்றீர்கள்.
இந்து தலைவர்கள் கொல்லப்படுவதற்கு உள்ளூர் பிரமுகர்கள் ஆதரவு கொடுப்பதாக சொல்லும் வெங்கட் அவர்களே பிரமுகர்கள் என்று யாரை குறிப்பிடுகிறீர்கள்?உள்ளூர் பணக்காரர்களையா?புரிந்துகொள்ளுங்கள் வெங்கட் அவர்களே பணக்காரன் எல்லா மதப்பணக்காரனும் ஒரே மாதிரிதான்.அவன் பணக்காரனோடு சிநேகிதம் வைத்திருப்பான்.தன் பணத்தை இன்னும் இன்னும் பெருக்குவதற்கு யாரோடு கூட்டு சேரவேண்டுமோ சேருவான்.நல்ல பணக்காரராக ஒரு பக்திமானாக இருந்தால் நீங்கள் சொல்வது போல சில்லித்தனமான ஆட்களோடெல்லாம் கூட்டு சேர மாட்டார்கள்.கண்ணியமாக மரியாதையாகத்தான் இருப்பார்கள்.இது போல அரசியல் பிரமுகன் இருப்பான் கடத்தல் செய்பவன் இருப்பான் வேலைவெட்டி இல்லாத சோம்பேறி இருப்பான்.தெருவோரம் கடை வைத்திருப்பவன் இருப்பான்.குடும்பத்தை விட்டு விட்டு தன் வாழ்கையே வெளிநாட்டில் தொலைத்தவன் இருப்பான்.துவேஷம் தலைக்கேறி எந்த நேரமும் எவனாவது கிடைக்கமாட்டானா என்று அலைகிற வெறி பிடித்தவனும் இருப்பான்.இது எல்லா சமுதாயத்திற்கும் பொதுதானே வெங்கட்.முஸ்லிம்கள் மட்டும் பயங்கரவாதிகளுக்கு அடைகலம் கொடுப்பவர்கள் அல்லது கணிசமானவர்கள் அடைக்கலம் கொடுப்பவர்கள்தான் என்ற முடிவிற்கு எப்படி வருகிறீர்கள் வெங்கட்?
கிருஷ்ணகுமார் அவர்களுக்குமுஸ்லிம்களிடத்தில் உள்ள தனித்தனி பிரிவுகளாய் உள்ள ஷியா சன்னி வஹாபி அகமதியா பற்றி அடிக்கடி கேள்வி எழுப்புகிறீர்கள்.இதல்லாத இன்னும் பல உட்பிரிவுகளும் முஸ்லிம்களிடத்தில் உள்ளன.கவனிக்கவும் இஸ்லாத்தில் பிரிவுகள் இல்லை.ஒரே இறைவன் ஒரே வேதம்தான் இஸ்லாம் சொல்வது.முஸ்லிகளிடத்தில்தான் பிரிவு.
இது பல காரணங்களால் உண்டானது.அரசியல் இதில் முக்கிய பங்காற்றியது.ஷியா என்ற பெரும்பிளவு அரசியலால் உண்டானதுதான்.இது போக குரானை நபிகளின் கட்டளைகளை புரிந்து கொள்வதில் ஏற்ப்பட்ட கருத்து வேறுபாடுகளும் சில பிரிவுகளுக்கு காரணமானது.மத பீடங்களின் அதிகார மையத்திற்கு ஆசைப்பட்டு மக்களை ஏமாற்றி பிழைப்பதற்காக நான் இறைத்தூதன்நான் இறைநேசன் என்று கூறிக்கொண்டும் சிலர் புதுப்புது கருத்துக்களை உருவாக்கி பிரிவுகளை உண்டாக்கினார்கள்.ஒரு உலகளாவிய சமயத்தில் இவையல்லாம் தவிர்க்கமுடியாததுதான்.ஆனால் ஒருவருக்கொருவர் மிக மோசமாக மோதிக்கொள்வது வழிபாட்டு தளத்திலேயே குண்டுகள் வைத்து சாவதெல்லாம் சகிக்கவே முடியாதது.ஆனால் இந்த கொடுரங்களுக்கு பின்னால் கொடிய அரசியல்தான் இருக்கின்றது.இதில் அமெரிக்க வல்லாதிக்க எண்ணை அரசியல் பெரும்பங்காற்றுகிறது.இராக் ஆப்கான் பாலஸ்தீன் என்று மத்திய கிழக்கு முழுக்க அமெரிக்க சூழ்ச்சியால் எப்போதும் கொந்தளிப்புகள்தான்.இவற்றிற்கு மதமோ மதக்கொள்கைகளோ காரணமே அல்ல.அமெரிக்க அத்துமீறலுக்கு கிறிஸ்துவம் காரணமல்ல.சுன்னிகள் ஷியாக்களோடு மோதிக்கொள்ள இஸ்லாம் காரணமல்ல.அவன் தன் வல்லாதிக்க பொருளாதாரத்தை பெருக்கிக்கொள்ள இவர்களை பிரித்து மோத விடுகிறான்.இவர்கள் தங்கள் பலத்தை பெருக்கிக்கொள்ள இனவுணர்வை தூண்டி பக்தி வேஷம் போடுகிறார்கள்.இதில் எங்கே மதம் உள்ளது.சத்தியத்திற்காக அநீதியை எதிர்ப்பதற்காக போராட தூண்டுகிற குரான் வசனங்களையல்லாம் தங்களின் சுயநல வெறிக்கு பயன்படுத்துகிறார்கள்.அதே நேரத்தில் பாலஸ்தீனத்தில் நடக்கிற அநியாயங்கள் கொடுமையானது.இதில் ஹமாஸை விட்டுவிடுங்கள்.அது அரசியல் கட்சி.எல்லா அரசியல் கட்சிக்கும் உள்ள குணம்தான் அதற்கும்.இப்போது ரூபன் எழுதுவதையே எடுத்துகொள்ளுங்கள் அவர் ஆரம்பத்திலிருந்து அரசியல் ரீதியான வன்முறையைத்தான் சொல்கிறார்.இதோ இந்த தொடர்கூட ஜின்னா படம் போட்டு அரசியல் வன்முறைதான்.அதனால்தான் நான் திரும்ப திரும்ப சொல்வது இயக்கங்களின் சார்பில் பேசாதீர்கள் இயக்கவாதிகளை மேற்கோள் காட்டாதீர்கள்.அவர்கள் நம்மை மோதவிட்டுத்தான் பார்ப்பார்கள்.சார் இந்த காலத்திலேயே ஜனநாயகம் பேசுகிற நிலையிலேயே அரசியல் வாதிகள் என்னென்ன தகிடுதித்த்த்தங்கள் காட்டுகிறார்கள்.அந்த காலத்தில் மன்னனாக இருந்தவனை கேட்கவா வேண்டும்.தயவுசெய்து மதத்தை அரசியலோடு கலக்காதீர்கள் சார்.மதப்பற்றுள்ள மக்கள் இறைநம்பிக்கையுள்ள மக்கள் ஒருபோதும் வன்முறை வெறியோடு அலய மாட்டார்கள் சார்.அது எந்த மதத்தினராக இருந்தாலும் சரியே.
சன்னிகிரீன் .இஸ்லாத்தில் எங்களுக்கு சொல்லித்தருகிற பாலபாடமே உலகில் உள்ள அனைத்து மக்களும் ஒருதாய் ஒருதந்தைக்கு பிறந்தவர்கள் என்பதே.
இஸ்லாமின் புனிதத் தலமான மெக்கா உள்ள சவூதி அரேபியாவிலும் மாற்று சமயத்தாரை குறிப்பாக கல்லை கும்பிடுபவனை பார்த்தவுடன் வெட்ட அனுமதி இல்லை.
நீங்கள் எழுதியிருப்பது நட்புக்கரம் நீட்டும் ஒருவரின் மனதைப் புண்படுத்துவதோடு மட்டுமின்றி பொறுப்பற்றதாகவும் இருக்கிறது என்று சொல்லி நீங்குகிறேன்.
எனக்கு தெரிந்த மட்டில் குரானை வாசித்த புரிந்து கொண்ட ஒருவனும் ஒன்று முஸ்லீமாக இருக்க மாட்டன் விட்டுவிடுவான் இல்லையேல் குரான் சொன்னபடி முஸ்லீமாக மாறுவான்.
அன்பிற்கினிய ஒருஅரிசொனன் அவர்களுக்கு மிக்க நன்றி.பாண்டியன் சாரங் போன்றவர்கள் முஸ்லிம்களோடு நெருக்கமாக பழகும் வாய்ப்பை பெறாதவர்களாக இருப்பார்கள் என்று நினைக்கிறேன்.கேடுகெட்ட மீடியாக்களும் தொடர்ந்து ஒரு சமுதாயத்திர்க்கேதிராக பொய் பிரச்சாரம் செய்வதும் ஒரு சில வன்முறை வெறியாட்டக்காரர்களும் இஸ்லாமிய அடையாளங்களோடு வலம் வருவதை பார்த்துவிட்டு முஸ்லிகள் அனைவருமே இப்படித்தான் என்ற பொதுபுத்தியில் உறைந்து விட்டார்கள்.பாண்டியன் பெயர் குறிப்பிட்டு நான் எழுதிய கடிதத்தில் கூட இப்ராகிம் என்ற இறைத்தூதரின் வரலாறை சொல்லும்போது அவரின் தந்தையார் சிலை வணங்குபவராக மட்டுமில்லை.சிலை செய்பவராகவே இருந்தார்.ஆனாலும் ஒரு மகனாக அவருக்கு ஆற்றவேண்டிய கடமைகளை நீ ஆற்றவேண்டும் என்றுதான் இறைவன் கட்டளை இடுகின்றான்.ஆனால் சாரங் இதை படிக்கவே இல்லை என்று நினைக்கின்றேன்.அல்லது எங்கள் மேல் உள்ள வெறுப்பு அவர் நிதானத்தையே தடுமாற செய்து விடுகின்றது.சிலை வணங்கிகளையல்லாம் கொன்று விடு என்று ஒருபோதும் குரான் சொல்லவில்லை சாரங்.அதுபோல் ஒரு வசனத்தை காட்டினால் நான் உடனே இந்த மார்க்கத்திலிருந்து என்னை விடுவித்து கொள்கின்றேன் சாரங்.இது போன்ற நச்சுகருத்துக்களை கூறினால் அது வேதமல்ல மனித குலத்திற்கு நாசம் விளைவிக்க வந்த புத்தகம்.இது உடனடியாக உலகம் முழுக்க தடைசெய்யபப்படவேண்டும்.உங்கள் முன்னாலே நான் எரித்து சாம்பலாக்குகிறேன்.இப்படி இருக்கவே இருக்காது சாரங்.அது எப்படி இவ்வளவு கொடூரமான ஒரு புத்தகத்தை உலகம் முழுக்க கணிசமான மக்கள் ஏற்று கொண்டிருப்பார்கள்.உங்க விருப்பு வெறுப்பை ஒதுக்கி வைத்துவிட்டு நிதானமாய் படியுங்கள்.
பாண்டியன் சாரங் வெங்கட் சன்னிகிரீன் சகோதரர்களுக்குநான் சில கருத்துகளை உங்களுக்கு விளக்க கடமைப்பட்டிருக்கிறேன்.நாங்கள் எங்கிருந்தோ வந்த அன்னியர்கள் என்ற கற்பனையை விரட்டிவிடுங்கள்.நாங்கள் உங்களைப்போன்ற தமிழர்களே.எங்களின் மூதாதையர்கள் ஒரு மூன்று நான்கு தலைமுறைக்கு முன்பாக இருக்கலாம்.இஸ்லாம் என்ற மார்க்கத்தால் கவரப்பட்டு அதை ஏற்றுக்கொண்டார்கள்.இதை தவிர்த்து எங்களின் உணவு பழக்கவழக்கம் பாரம்பரியம் அனைத்தும் தமிழருக்குரியதே.மற்றமற்ற மக்களைப்போலவே நாங்களும் அன்றாட வாழ்க்கைக்காக பாடுபடக்கூடியவர்களாகவே இருக்கிறோம்.இன்னும் சொல்லப்போனால் முஸ்லிம் அல்லாத மக்களைவிட முஸ்லிகள் அரசு வேலையுலோ அதற்க்கான முயற்ச்சியிலோ இருப்பது மிகமிகக்குறைவு.எங்கள் கையூன்றி நாங்கள் எந்திரிக்கும் நிலையில்தான் எங்கள் வாழ்கை.பத்தாம் வகுப்பு முடித்துவிட்டால் பாஸ்போர்ட் எடுத்து விடுவோம்.பதினெட்டு வயது தொட்டுவிட்டால் வெளிநாடு பறந்துவிடுவோம்.அங்கு கூலிகளாகவும் அடிமட்ட சிப்பந்திகளாகவும்தான் எங்கள் வாழ்கை.இது பல தலைமுறைகளாக தொடர்கிறது.எங்கள் தாத்தா பர்மாவில் இருந்தார்.பிறகு இலங்கையில் இருந்தார்.அங்கு வாங்கிய சொற்ப ஊதியத்தை மிச்சம் பிடித்து சென்னையில் ஒரு சின்ன ரெடிமேட் கடை ஆரம்பித்தார்.இன்று பேரன்களாகிய எங்கள் காலத்தில் அது மூன்று கடையாக மாறிஇருக்கின்றது.ஆனால் இந்த வளர்ச்சிக்கு எங்கள் வாழ்கையே அற்பநித்திருக்கிறோம்.ஒரு நாளின் பெரும்பகுதி கடையில்தான் கழியும்.விடுமுறை என்பதே கிடையாது.மார்கப்பற்றோடும் இஸ்லாமிய நெறிமுரையோடும்தான் வாழ்ந்து கொண்டிருக்கிறோம்.யாரோடும் எங்களுக்கு வன்மமும் இல்லை.குரோதமும் இல்லை.இதுதான் பெரும்பாலான முஸ்லிம்களின் வாழ்கை முறை.வெளிநாடு சென்று பொருள் தேடும் சகோதரர்களின் வாழ்கை பெரும் சோகம்.பெண் பார்த்து பேசி முடித்து இரண்டு மாத விடுப்பில் வருவான்.திருமணம் முடித்த ஒரு மாதத்தில் கிளம்பிவிடுவான்.அவன் மனைவி கருவுருவாள் பிள்ளைசுமப்பாள் குழந்தை பெற்றும் விடுவாள்.இதையல்லாம் அவன் போனில் பார்த்துதான் தெரிந்து கொள்ளவேண்டும்.அந்தவகையில் இக்காலத்து தொழில்நுட்பம் உதவியாக இருக்கிறது.அந்த காலத்தில் அதுவும் கிடையாது.குழந்தை ஒருவயது நிறைவடையும்போது திரும்ப வருவான்.பெற்ற பிள்ளை அப்பனைப்பார்த்து மிரண்டு முழிக்கும்.அப்பதான் தந்தையோடு நெருங்க ஆரம்பிக்கும் விடுப்பு முடிந்து பயணம் நெருங்கியிருக்கும்.அவன் பயணப்படும்போது அருகில் இருக்க வேண்டும்.கல்நெஞ்சும் கரைந்துவிடும் இன்றைய தலைமுறையில் படித்து குடும்பத்தோடு அங்கு போகிறவர்கள் சற்று கூடியிருக்கிறார்கள்.இதுதான் சகோதரர்களே பெரும்பாலான இஸ்லாமிய இளைஞ்சர்களின் வாழ்கை.இதில் குண்டு வைக்கவும் துணை போகவும் எங்கு நேரம்?